จับกลยุทธ์ลงทุนวันนี้ โบรกฯ คัด 11 หุ้นเด่นมีปัจจัยบวกน่าลงทุน
จับกลยุทธ์ลงทุนวันนี้ โบรกฯ คัด 11 หุ้นเด่นมีปัจจัยบวกน่าลงทุน นำโดย TVO, IVL, EPG, CPN, ROBINS, CPALL, COM7, HMPRO, COL, TK และ GCAP
20 พ.ย. 2560

บล.กรุงศรี ระบุว่า ภาวะตลาดหุ้นไทยได้ปัจจัยบวกจากราคาน้ำมันที่ดีดตัวขึ้นตอบรับโอเปกส่งสัญญาณขยายเวลาการปรับลดการผลิตน้ำมันในการะประชุม 30 พ.ย. รวมถึง Fund Flow ต่างชาติที่พลิกเป็น Net Buy เล็กน้อย (แม้ว่าเดือนพ.ย.จะยังคงเป็น Net Sell  1.5 หมื่นล้านบาท)
อย่างไรก็ตาม ความไม่แน่นอนในการพิจารณาแผนปฏิรูปภาษีสหรัฐของวุฒิสภาในสัปดาห์นี้ยังคงเป็นแรงกดดัน  ดังนั้นประเมินว่า SET จะแกว่งตัวในกรอบ 1,700 – 1,720 จุด
สำหรับกลยุทธ์การลงทุนวันนี้ : Selective Buy TVO ราคาถั่วเหลืองมีแนวโน้มขาขึ้นล่าสุด +2.6% WoW = 992 เซนต์/บุชเชล IVL, EPG อานิสงส์ความคืบหน้าแผนปฏิรูปภาษีของสหรัฐ กลุ่มค้าปลีก (CPN, ROBINS, CPALL, COM7, HMPRO, COL) มาตรการช็อปช่วยชาติ 11 พ.ย. – 3 ธ.ค.60 กลุ่มไฟแนนท์ (TK, GCAP) High Season การปล่อยสินเชื่อช่วงปลายปีและคาดอัตราดอกเบี้ยนโยบายยังอยู่ระดับต่ำ